9 мамыр – Желбірейді Жеңіс туы !»

Ұлы Жеңіс күніне арналған ертеңгілік
Мақсаты:
1. Білімділік: Балаларға Ұлы Отан соғысы, жеңіс, ерлік, батырлық туралы түсінік, ұғым беру, білімдерін жетілдіру.

2. Тәрбиелілік: Отанды қорғауға, сүйіспеншілікпен қарауға, сүюге, үлкенді құрметтеуге, отан үшін шайқасқа түскен аға- апаларымыздың рухына бас июге, үлкенге – ізет, кішіге-қызмет етуге, адамгершілікке тәрбиелеу.

3. Дамытушылық: Балалардың ақыл-ойын, қиялын,тілін, сөз байлығын, ән айту қабілетін дамыту.



Көрнекіліктер: Альбом, буклеттер.
Барысы:

Жүргізуші : 
Қамықпаған қиындықтың үрейінен,

Өздеріңе силап қырдың гүлінен

Бүгінгі ұрпақ – бақытты ұрпақ атанып

Құттықтаймыз Ұлы Жеңіс күнімен!

Жеңіс деген жақсылықтың сыңары

Жігерменен құштарлықтың құралы

Күрескердің арманы мен ұраны

Қуаныш пен мерекенің бұлағы.

Құрметті ұстаздар мен балалар! Баршамызға белгілі 9 мамыр 5 жылға созылған ұлы Отан соғысында неміс басқыншыларын өз ордасында күйрете талқандап, әділетті елімізге жеңіс әкелген күн. Жеңіс оңайлықпен келген жоқ. Қанша бала жетім қалды, қанша ана жесір қалды, қаншама қыршын боздақтарымыз отан үшін өмірін қиды. Соғыс зардабы қаншама жүректерге жазылмас жара салды.

Биыл міне, сол жеңіске де 66 жыл толыпты. Бірақ, бізге – тыныш жылдар, бақытты өмір сыйлаған ата-бабаларымыздың ерлігін ұмыттырмақ емес!

Ерлер есімі – ел есінде мәңгілік сақталады. Қазір біздің орталық балаларының Жеңіс күніне арнап дайындаған ертеңгілігін тамашалаңыздар.

Маңсұр: Бұлт түнеріп аспаннан

Талай көзден жас тамды

Тұтқиылдан жау тиіп

Қырғын соғыс басталды.

Нұрзат: Жерден , көлден. Аспаннан

Соқты жауды ел күнде

Отан үшін от кешіп

Жақындай түсті Берлинге!
Би : «Катюша» ( Орталық мамандарының орындауында)
Арай: Тылдағы ел де ерледі

Тынымсыз күн-түн терледі

Ерлердің жоғын білдірмей

Жауды да жеңіп кел деді.

Аружан: Бәріде майдан үшін

Бәріде жеңіс үшін

Біздер үшін жанын қиған

Бас иеміз жандарға.
Жүргізуші :
Осы сұрапыл соғыста ер азаматтармен бірдей біздің апаларымызда өздерінің естен кетпес ерліктерін көрсетіп, отан үшін қан майданда жараланған солдаттардың жанын сақтап өз көмектерін аяған жоқ.

Сұм соғыстың өзі өрімдей жап-жас Әлия мен Мәншүк қыздарымызды ала кетті. Мәншүк 19 жасқа келгенде соғысқа аттанды. Ол пулеметші, мерген болған. Мәншүк ерлікпен қаза болды, елі үшін отқа түсіп, жас өмірін отан үшін қиды.
Аружан: Әлия орыс қаласын

Азат етіп болды мерт

Ол жеңісті көрген жоқ

Келді кейін азат күн
Пулеметті сөйлетіп

Қорғады алтын бесігін

Ұмытпаймыз өрлетіп

Мәншүк апа есімін
Жүргізуші : 
Ана нәзік, ана мейірімді бұл мереке тек ер- азаматтарымыз үшін ғана емес, аналарымызға және барша халықтың мерекесі, елінде қалған аналар соғысқа кеткен азаматтарының тілеуін тілеп, күні-түні еңбек даласында аянбай еңбек етті.

Өзінің нәзіктігіне қарамастан шырылдаған баласымен қоса, тылда еңбек еткен,

ауылымызда аналар жетерлік. Ендеше құрметті де аяулы аналар сіздерді де Ұлы Жеңіс мерекесімен

құттықтаймыз!
Аналар осылайша жүзге жеткін

Ұл-қызын енді өзіңді еркелетсін

Әрқашан шаттықтардан орын алып

Уайымның не екенін білмей өткің!
Ән : «Ана туралы баллада» ( Ботагөз А )
Жүргізуші : 
Балалар жеңіске жету қиынға түсті. Оның жолында миллиондаған азаматтар мерт болды. Олар Отан үшін, біз үшін, сендер үшін, болашақ үшін, ұрпақ үшін шайқасқа түсті. Олар бірлік пен ерліктің арқасында жеңіс сағатын қолдарына тигізді.
Ерсин: Жаралғандай жалыннан,

Жайсаң батыр Бауыржан

Естігенде есімін,

Жау есінен жаңылған.

Гүлзира : Жеңіс, алақай жеңіс!

Жасасын жеңіс

Болмасын соғыс!

Болмасын соғыс!

Болмасын!
Жүргізуші : 
Талай тарих кезеңдерін өткізіп

Сырын, жырын заманына шерткізіп

66 жыл өтті міне еліміз

Жеңіс күннің даңқын жатыр жеткізіп.
Жүргізуші :
Алаулап гүл тұрады

Туған жер құлпырады

Бейбітшілік болса!

Түрленіп бақша, бағы

Тірлік те жақсарады

Бейбітшілік болса!

Үйлер де құламайды

Ешкімде жыламайды

Бейбітшілік болса!

Балалар болады аман

Аналар болады аман

Бейбітшілік болса!- деп дана халқым, дара халқым тегін айтпаған.
Хор : «Әрқашан күн сөнбесін!»
Жүргізуші : 
Балалар ендігі жерде соғыстың өзі түгілі аты аталмасын, жер бетінде, бүкіл әлдемде тек бейбітшілік, бейбіт өмір болсын, әрқашан күн сөнбесін деп аспанға бейбітшілік құстарын ұшырайық! Балалар қолдарындағы қағаз құстармен бұлғап тұрады.
Жүргізуші: 
Балалар, біз аға-апаларымыз үшін қарыздармыз. Отан үшін жанын аямай, орасан зор қайсарлық, батырлық, ерлік көрсеткен ержүрек батырларды бүгінгі күнде еске алу, ұмытпай есімдерін тарихта жаңғыртып отыру- сіздердің және біздердің парызымыз!

Ешқашанда енді соғыс болмасыншы

Гүлдері ата-ананың солмасыншы

Жеңерміз қиындықты қайыспастан

Тек қана елге амандық орнасыншы

Бейбіт болып әрбір күніміз

Береке тола берсін жылымз

Биіктерге тұрсын мәңгі желбіреп

Көк аспанмен түстес біздің туымыз – деп құрметті мекеме қызметкерлері,

балалар осымен мерекелік ертеңгілімізді аяқтаймыз!


